nl en fr ne de nl nl en en af nl en nl nl nl en es fr af af af af af af af af af af af af en en en fr nl en nl fr nl en af fr af en af nl en af fr af en af fr nl en nl fr nl en af fr af en af af es af nl en nl nl en af en en en en
Oudtshoorn- en Kaapse familie rou ná 9-jarige weens fratsongeluk sterf – DieHoorn
Josh Pharaoh (9). Foto: Facebook
DIE Polisie ondersoek tans die omstandighede waaronder die 9-jarige Josh Pharaoh tydens die KKNK in ’n militêre voertuig geval en ernstige kopbeserings opgedoen het.
Josh, seun van Nicole en Ryno Cedras van die Paarl, is Sondag omstreeks 02:15 in die Life Bayview Hospitaal in Mosselbaai oorlede.
Hy is Vrydag in ’n fratsongeluk beseer terwyl hy die SANW se feesuitstalling by vanjaar se KKNK op Oudts- hoorn besoek het.
Josh is na die Klein Karoo Medi-Clinic gehaas en daarna na die Life Bayview Hospitaal oorgeplaas, maar het gesterf sonder dat hy sy bewussyn herwin het.
Josh kom uit ’n familie met noue Oudtshoorn-bande en het dikwels by sy Oudtshoorn-familie – Michael en Karen April en hul gesin – gekuier. Karen is sy ouma, Heidi Pharaoh, se suster.
Volgens kapt Malcolm Pojie, woord­voerder van die Suid-Kaap Polisie, is die polisie besig met ’n geregtelike doodsondersoek en sal ’n nadoodse ondersoek ook gedoen word om die presiese oorsaak van Josh se dood te bepaal.
Die SANW het ook ’n interne ondersoek na die voorval geloods.
Die tragiese dood van klein Josh het vandeesweek landwyd nuus gemaak.
Sy oupa, Hamilton Pharaoh, het in ’n aangrypende inskrywing op Facebook die volgende oor sy geliefde kleinseun se dood geskryf: “Daar is geen woorde om die pyn te beskryf wat ons tans ervaar nie. Ons sonskyn-kleinkind wat ons buite alle grense laat liefhê het, is nie meer nie… Josh James Pharaoh, ons lewens sal nooit weer dieselfde wees nie. Ek weet jy het ons agtergelaat met ’n onge­looflike geskenk van herinneringe wat ons ’n leeftyd sal hou. Jou lewe die afgelope nege jaar was ’n ongelooflike reis van liefde en seëninge. Dankie aan God wat ons toegelaat het om jou in ons lewens te hê.”
Rhodé Snyman, uitvoerende hoof van die KKNK, het gesê die KKNK is bewus van die fratsongeluk wat gelei het tot Josh se dood en het haar medelye teenoor die familie van Josh uitgespreek. “Ons harte gaan uit na Josh se hele familie, maar veral na sy ouers en grootouers. Ons wens hulle alle sterkte toe met die reëlings vir sy begrafnis en die baie moeilike tyd wat vir hulle voorlê.”
Oudtshoorn se burgemeester, Co­lan Sylvester, het ook sy innige simpatie teenoor Josh se naasbestaandes uitgespreek. “Ons gedagtes en ge­bede is met die familie in hierdie tyd van smart,” het hy gesê.
’n Gebedsbyeenkoms vir Josh is gister in die Paarl gehou. Hy word Sondagoggend om 10:00 uit die Church of Annunciation begrawe.
Vrou in rolstoel sterf in donker op Calitzdorppad
September 6, 2018September 6, 2018
Deur Angelique Erasmus TWEE hawelose mense – een in haar rolstoel – is Maandagaand kort voor 20:00 dood nadat...
Hulp van hier laat leeus vlieg
May 9, 2019May 9, 2019
Deur Angelique Erasmus ’N PLAASLIKE veearts en die vliegskool Aifa was op 28 April betrokke by die verskuiwing van twee leeumannetjies...
Droogte – wat wag dié somer?
August 29, 2019August 29, 2019
Deur Liesel le Roux HOEWEL die vlak van die Raubenheimerdam tans effens hoër is as die damvlak van ’n jaar...
Kuierplek- moordsaak sloer steeds
July 4, 2019July 4, 2019
Deur Garnett Wicomb DIE saak teen ’n man wat daarvan aangekla word dat hy Kersfeesaand 2016 ’n jong man...
March 7, 2019March 7, 2019
Deur Liesel le Roux DIE inisiatief van ’n handvol geesdriftige inwo­ners om die Oudtshoorn Munisipaliteit te help om die...
Voortrekkerweg word dalk Nelson Mandela Boulevard
January 30, 2018January 30, 2018
DIE raad van die Groter Oudtshoorn Munisipaliteit oorweeg dit om Voortrekkerweg se naam na die Nelson Mandela Boulevard te verander....
Vrou in hegtenis na winkeldiefstal en aanranding in Mr Price
March 27, 2017March 27, 2017
Die Oudtshoorn Polisie ondersoek ’n saak van winkeldiefstal en aanranding nadat ’n 23-jarige vrou op Vrydag (24 Maart) om...
Groot operasie vir klein mensie
June 7, 2018June 7, 2018
Deur Angelique Erasmus AL is sy ’n vrolike 18 maande-oue meisietjie, moet Dominique van Oudtshoorn binnekort ’n ernstige operasie in...
Man in hof vir wrede moord op saamleefmaatKook liewer maar nog bruin water
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details